వాషింగ్టన్, ఏప్రిల్ 22: ప్రయోగశాలలో నిత్యం పరిశోధనలు చేస్తూ ఉండే.. శాస్త్రవేత్తలు రోడ్డెక్కారు. వివాదాలకు దూరంగా ఉంటూ.. తమ పరిశోధనను తాము చేసుకుంటూ పోయే పరిశోధకులు నిరసనబాట పట్టారు. అక్కడా ఇక్కడా అని కాదు.. ప్రపంచ వ్యాప్తంగా పరిశోధకులు.. శాస్రవేత్తలు.. పరిశోధక విద్యార్థులు.. సైన్స్పై ఆసక్తి ఉన్నవారు ఆందోళన చేపట్టారు. 500 నగరాల్లో ఈ నిరసన ప్రదర్శనలు జరిగాయి. పరిశోధనలపై చిన్నచూపు చూడటం.. సైన్స్కి నిధుల్లో కోత పెట్టడం.. శాస్త్రవేత్తలపై పెత్తనం.. రాజకీయాలు తదితరాలు ఉండకూడదని డిమాండ్ చేశారు. ప్రపంచ వ్యాప్తంగా పరిశోధకులకు మరింత స్వేచ్ఛ భద్రత కల్పించాలని కోరారు. ప్రస్తుతం చాలా దేశాలు.. ప్రాంతాల్లో పరిశోధకులు తాము చేసిన పరిశోధనల ఫలితాలను వెల్లడించేందుకు కూడా భయపడాల్సిన పరిస్థితి ఉందని.. ఇకపై ఆ పరిస్థితి మారాలని కోరారు. ధరిత్రీ దినోత్సవం నేపథ్యంలో శాస్త్రవేత్తలు.. సైన్స్ కోసం మార్చ్ నిర్వహించారు. ఈ నిరసన ప్రదర్శనలు వాషింగ్టన్, లండన్తో పాటు ప్రపంచ వ్యాప్తగా వివిధ నగరాల్లో జరిగాయి. జెనీవా, బెర్లిన్లలోనూ పెద్దఎత్తున పరిశోధకులు, పరిశోధక విద్యార్థులు రోడ్లపైకి వచ్చి.. సైన్స్కి.. పరిశోధనలకు ప్రాధాన్యం పెరగాలని పలు నినాదాలతో కూడిన ప్లకార్డులను ప్రదర్శించారు.అమెరికాలో ట్రంప్ అధ్యక్షుడయ్యాక శాస్త్ర.. పరిశోధన రంగంలోనూ మార్పులు వచ్చాయి. దీనికి సంబంధించి తీసుకునే నిర్ణయాల్లో ట్రంప్.. శాస్త్రవేత్తలకు భాగస్వామ్యం కల్పించడం లేదు. పైగా పరిశోధనలకు ఇచ్చే నిధుల్లో బాగా కోత పెడుతున్నారు. వాతావరణ మార్పులకు సంబంధించి అంశాలకు తగిన ప్రాధాన్యం ఇవ్వడం లేదు. దీంతో అమెరికాలో పెద్ద ఎత్తున ర్యాలీలు జరిగాయి.
vashington, epril 22: prayogasaalalo nityam parisodhanalu chestu unde.. saastravettalu roddekkaru. vivaadaalaku dooramgaa untuu.. tama parisodhananu taamu chesukuntu poye parisodhakulu nirasanabata pattaaru. akkada ikkada ani kaadu.. prapancha vyaaptamgaa parisodhakulu.. saasravettalu.. parisodhaka vidyaarthulu.. sainspai aasakti unnavaaru aandolana chepattaru. 500 nagaraallo ee nirasana pradarsanalu jarigai. parisoedhanalapai chinnachuupu chudatam.. sainski nidhullo kotha pettadam.. saastravettalapai pettanam.. rajakeeyaalu taditaraalu undakudadani demand chesaru. prapancha vyaaptamgaa parisodhakulaku marinta swechha bhadrata kalpinchaalani koraru. prastutam chala deshaalu.. praantaallo parisodhakulu taamu chesina parisodhanala phalitaalanu velladinchenduku kuudaa bhayapadaalsina paristhiti undani.. ikapai aa paristhiti maaraalani koraru. dharitri dinotsavam nepathyamlo saastravettalu.. sains kosam march nirvahinchaaru. ee nirasana pradarsanalu vashington, landantho paatu prapancha vyaaptagaa vividha nagaraallo jarigai. jeniva, berlinlaloonuu peddaettuna parisodhakulu, parisodhaka vidyaarthulu rodlapaiki vachi.. sainski.. parisoedhanalaku praadhaanyam peragaalani palu ninaadaalatoe kuudina plakaardulanu pradarsinchaaru.americalo trump adhyakshudayyaaka saastra.. parisodhana rangamloonuu maarpulu vachayi. deeniki sambandhinchi teesukune nirnayaallo trump.. saastravettalaku bhagaswamyam kalpinchadam ledu. paiga parisoedhanalaku iche nidhullo baga kotha pedutunnaaru. vaataavarana maarpulaku sambandhinchi amsaalaku tagina praadhaanyam ivvadam ledu. deentho americalo pedda ettuna ryaaleelu jarigai.